# Piotr Pavlenski

Piotr Andréievitx Pavlenski (en rus, Пётр Андреевич Павленский; Leningrad, 8 de març de 1984) és un artista d'actuació artística i activista polític rus. Va rebre el Premi Václav Havel de Dissidència Creativa el 2016.

## Infància i educació

Nascut a Leningrad el 1984, Pavlenski va estudiar art monumental en l'Acadèmia d'Art i d'Indústria de Sant Petersburg. Durant el seu quart any a l'Acadèmia, també va rebre formació del la Fundació Pro Art per la Cultura i les Arts de Sant Petersburg.

## Carrera

Pavlenski i Oksana Xaliguina van fundar el diari independent en línia Polititxeskaia propaganda el 2012, que estava dedicat a l'art contemporani en contextos polítics, "que lluita contra el xovinisme cultural implementat pel govern", al feminisme i a la igualtat de gènere. La publicació va rebre el 2013 el Premi Alternatiu per a l'Art Activista Rus en la categoria d'accionsimplementades a l'espai urbà.

### Costura

Pavlenski va començar a ser conegut pel públic després que es cosís la boca en una protesta política contra l'empresonament dels membres del grup de punk rus Pussy Riot. El 23 de juliol de 2012, Pavlenski va aparèixer a la catedral de Kazan de Sant Petersburg amb els llavis cosits i duent una pancarta que deia: "L'acció de Pussy Riot va ser una rèplica de la famosa acció de Jesucrist (Mateu 21:12–13)". La policia va alertar una ambulància i va portar Pavlenski a sotmetre'l a un examen psiquiàtric, però el psiquiatre va declarar que no era boig i el va posar en llibertat poc després l'incident. L'artista va declarar que la seva intenció era atreure l'atenció sobre la manera en què són tractats els artistes de la Rússia contemporània. Segons les seves paraules, "la meva intenció no era la de sorprendre ningú o la d'aparèixer amb alguna cosa inusual. Més aviat, sentia que havia de fer un gest que reflectís la meva situació de forma precisa."
El 14 de novembre de 2012, l'agència Reuters va incloure una fotografia de Pavlenski amb la boca cosida en la seva llista de les 98 millors fotos de l'any.

### Carcassa

El 3 de maig 2013, Pavlenski va organitzar una protesta contra les polítiques repressives del govern. La seva actuació artística es va anomenar Carcassa. Els seus ajudants el van portar nu i embolicat en una madeixa formada per diverses capes de filferro de pues fins a l'entrada principal de l'Assemblea Legislativa de Sant Petersburg. L'artista va romandre en silenci tumbat en una posició semiflexionada dins de la madeixa i no va reaccionar a les accions de ningú fins que va ser alliberat per la policia amb l'ajuda d'unes tisores de podar.
En la seva entrevista en l'emissora Radio Liberty, la companya de Pavlenski Oksana Xaliguina va esmentar que realitzar l'acció comportava una metàfora d'ella mateixa: en el precís instant en què van tallar la madeixa de filferro de pues i en què van alliberar l'artista, va embolicar el mateix filferro en la policia, les ambulàncies i els nombrosos detectius.
Més tard, Pavlenski va fer el següent comentari sobre la seva obra artística:
   La sèrie de lleis l'objectiu de la qual suprimir tot l'activisme pels drets civils, la intimidació de la població, el nombre creixent de presoners polítics, les lleis contra les ONG, les lleis de majoria d'edat, les lleis de censura, l'activitat del Servei Federal de Supervisió de les Telecomunicacions, Tecnologies de la Informació i Mitjans de Comunicació, les lleis contra la "promoció de l'homosexualitat". Totes aquestes lleis no estan dirigides contra els criminals, sinó contra la gent. I ara a sobre existeix la Llei contra la blasfèmia. És per això que vaig organitzar aquesta acció. El cos humà nu és com una carcassa, no hi ha res sobre ell excepte el filferro de pues, que per cert va ser inventat per protegir el bestiar. Aquestes lleis, igual que el filferro, mantenen les persones en les seves gàbies individuals: tota aquesta persecució d'activistes polítics, els "presoners del sis de maig", les repressions governamentals són la metàfora d'una gàbia envoltada de filferro de pues. Tot això s'ha fet per convertir les persones en bestiar sense entranyes i guardat sota cadenat, el qual només pot consumir, treballar i reproduir-se.
   Dmitri Voltxek, "Cultural Diary: On Good Friday», Radio Liberty, 8 de maig de 2013

### Fixació

El 10 de novembre de 2013, mentre es trobava assegut nu sobre el terra empedrat davant del Mausoleu de Lenin a la plaça Roja de Moscou, Pavlenski va clavar un gran clau al seu escrot per fixar-lo al paviment. La seva acció va coincidir amb el Dia de la Policia Russa. Quan els agents de policia van arribar-hi,el van cobrir amb una manta i més tard el van arrestar. "Un artista nu, mirant als seus testicles clavats a les llambordes és una metàfora de l'apatia, indiferència política i el fatalisme de la societat russa", va explicar Pavlenski en declaracions als mitjans de comunicació.

### Llibertat

El 23 de febrer de 2014, Pavlenski va organitzar una acció anomenada Llibertat per donar suport a la Revolució ucraïnesa de 2014. L'artista i els seus amics van construir una barricada improvisada en el Pont Tripartit de Sant Petersburg, amb pneumàtics cremats i tambors i cridant consignes polítiques de Maidan. L'acció va ser interrompuda per la policia de Sant Petersburg, que va arrestar Pavlenski i als seus companys.
El 25 de febrer de 2014, el Tribunal Criminal de Dzerjinski va aturar el judici administratiu contra Pavlenski i contra el seu ajudant Iaroslav Gradil per acusacions de gamberrisme, i els va alliberar de la presó. No obstant això, es va continuar realitzant una investigació contra la suposada violació de les regulacions sobre reunions polítiques per part de Pavlenski. Va ser acusat de vandalisme a causa de la crema de pneumàtics.

### Segregació

El 19 d'octubre de 2014 Pavlenski es va seccionar el lòbul de l'orella amb un ganivet de xef mentre estava assegut nu sobre el terrat de l'infame Centre Sérbskogo de Moscou en protesta contra l'abús de la psiquiatria com a càstig per als dissidents polítics russos.

### La porta en flames de Lubianka

Pavlenski va arribar fins a la primera entrada de l'edifici Lubianka, seu del Servei Federal de Seguretat (FSB), el 9 de novembre de 2015 a les 1:15h del migdia, hora de Moscou, va ruixar la porta principal amb gasolina i li va calar-hi foc amb un encenedor. Les portes de l'edifici es van cremar parcialment. Pavlenski va ser detingut després de trenta segons sense resistència, i acusat de llibertinatge. Unes quantes hores després de l'acció, va aparèixer un vídeo amb una explicació sobre el significat de la crema. L'acció es diu La porta en flames de Lubianka, segons Pavlenski. El judici contra Pavlenski es va obrir el 9 de novembre de 2015 sota la secció "vandalisme" de l'article 214 del codi criminal rus. El 10 de novembre de 2015, en el tribunal del districte de Taganski, Pavlensky va declarar: "vull que la meva acció sigui reclassificada com a terrorisme."
Segons el galerista d'art Marat Gelman, aquesta acció és una mostra del "simbolisme obvi" de Pavlenski: "La porta de Lubianka és la porta d'infern, l'entrada al món del mal absolut. I enfront de les flames infernals es troba un artista solitari, esperant ser capturat... la figura de Pavlenski a les portes del FSB en flames és un símbol molt important de la Rússia actual, tant política com artísticament."

## Projectes i accions

* 2012 – Acció Costura. Davant de la catedral de Kazan de Sant Petersburg.
* 2013 – Acció Fixació. Plaça Roja, Moscou.
* 2013 – Acció Carcassa. Davant del Palau Marincki, Sant Petersburg.
* 2014 – Acció Llibertat. En el petit pont de Koniuixennaia.
* 2014 – Acció Segregació. En el mur exterior de l'Institut Sérbskogo de Psiquiatria de Moscou.
* 2015 – Acció La porta en flames de Lubianka. En la porta de la seu del Servei Federal de Seguretat (Moscou).

## Exposicions col·lectives

El 2012 Pavlenski va participar en una exposició col·lectiva d'antics alumnes i estudiants de la Fundació Pro Art sota el títol Oculus Two. El 2013, davant de l'Ermitage de Sant Petersburg, va organitzar una exposició de carrer anomenada Fantasmes de la identitat, com a part del seu diari Polititxeskaia propaganda.

## Referències

* ↑ Eight Russians Who Have Taken A Stand by RFE/RL
* ↑ V. Martinovich.
* 1 2 3 4 K.Petrov Petr Pavlensky: «Art Is Unthinkable without Experiment» // RosBalt. – 2012.
* ↑ Own. inf.
* ↑ «Peter Pavlensky, Saint Petersburg Artist».
* ↑ A. Mavliev, K. Akhmetjhanova Artist sutured his mouth in support of Pussy Riot // Komsomólskaia Pravda. – 2012.
* ↑ SobKor A Saint Petersburg artist sutured his mouth in support of Pussy Riot // RIA News. – 2012.
* ↑ SobKor Petersburg Peter Pavlensky sewed his mouth in support of punk parishioners Arxivat 2016-03-03 a Wayback Machine. // pralaya.ru. – 2012.
* 1 2 A. Matveeva Petr Pavlensky: «A simple intersection of a vertical line with horizontal is already considered as an insult to the faith» // artchronika.ru. – 2012.
* ↑ V. Komarova.
* ↑ «Artist Pyotr Pavlensky, a supporter of jailed members of the female punk band "Pussy Riot", looks on with his mouth sewed up as he protests outside the Kazan Cathedral in St. Petersburg, July 23, 2012.». Arxivat de l'original el de juny 28, 2016. [Consulta: de juny 18, 2016].
* 1 2 'Petr Pavlensky // Escapist. – 2013.
* ↑ R. Moshkhoyev In St. Petersburg, the trial of "naked artist" has started // Komsomólskaia Pravda. – 2013.
* ↑ A Stolyarchuk St. Petersburg artist wrapped himself in the barbed wire // www.colta.ru. – 2013.
* ↑ Own korr.
* ↑ Own korr.
* ↑ D. Volchek.
* ↑ D. Volchek Cultural Diary: On Good Friday // Radio Liberty. – 2013.
* ↑ AFP.
* ↑ «Self-harming artist Pavlensky nailed his testicles to the Red Square».
* ↑ «Тело как оружие. Почему Петр Павленский неуязвим для власти». slon.ru.
* ↑ «Художник Павленский и Ко устроили "Майдан" в центре Петербурга».
* ↑ «Петр Павленский устроил "майдан" в центре Петербурга».
* ↑ «Петр Павленский зажег покрышки у Спаса-на-Крови в поддержку Майдана».
* ↑ Nechepurenko, Ivan (28 de julio de 2015).
* ↑ «ru:Художник Павленский отрезал себе мочку уха».
* ↑ http://www.theguardian.com/artanddesign/jonathanjonesblog/2015/nov/09/pyotr-pavlensky-is-setting-russias-evil-history-ablaze
* ↑ http://www.interpretermag.com/russia-update-november-10-2015/
* ↑ http://www.bbc.co.uk/news/world-europe-34764044
* ↑ «Oculus Two: Exhibition of Young Artists of Pro Arte Foundation» Arxivat 2016-05-01 a Wayback Machine..

## Enllaços externs

* Polititxeskaia propaganda Arxivat 2016-06-04 a Wayback Machine., revista digital (rus)